ОБЩИНСКА ИЗБИРАТЕЛНА КОМИСИЯ

ОБЩИНА ЧАВДАР

**ПРОТОКОЛ № 11**

от 06.10.2023

Днес 06.10.2023 г. от 17:00 часа се проведе заседание на ОИК Община Чавдар.

На заседанието присъстваха:

1. Иванка Георгиева Петкова – председател
2. Мими Иванова Георгиева – зам. председател
3. Вера Николаева Гинчева – зам. председател
4. Христина Вельова Велчева – зам. председател
5. Таня Лулчова Илкова – секретар
6. Иванка Иванова Кузманова – член
7. Генка Атанасова Иванова – член
8. Анка Иванова Нешкова– член
9. Гана Пеева Радунчева – член
10. Милена Асенова Салчева– член

Заседанието протече при следния дневен ред:

1. Упълномощаване представители на ОИК Чавдар за предаването и приемането, транспортирането, доставката и съхранението на отпечатаните хартиени бюлетини.
2. Предприемане на мерки, позволяващи на избирателите с увредено зрение или със затруднения в придвижването да гласуват в изборния ден и на реда за тяхното оповестяване
3. Определяне броя на секциите за гласуване с подвижна избирателна кутия
4. Други.

След проведените разисквания комисията взе следните решения:

**РЕШЕНИЕ**

**№ 41**

от 06.10.2023 г

Относно: Упълномощаване представители на ОИК Чавдар за предаването, приемането, транспортирането, доставката и съхранението на отпечатаните хартиени бюлетини, както и ролките със специализирана хартия за машинно гласуване.

На основание чл. 87, ал.1, т. 9 и 20, чл.215 от ИК, .Решение № 1979-МИ/18.08.2023 г. на ЦИК, писмо № МИ23-22#2/04.10.2023 г. на Областна администрация Софийска област, писмо № МИ-15-610/03.10.2023 г. и Заповед № З-118/27.09.2023 г. на Вр. И. Д. кмет на община Чавдар, ОИК Чавдар

РЕШИ:

Упълномощава

1. Вера Николаева Гинчева – зам. председател на ОИК Чавдар
2. Таня Лулчова Илкова – секретар на ОИК Чавдар
3. Стоянка Михайлова Ковачева – член на ОИК Чавдар

да участват в предаването, приемането, транспортирането, доставката и съхранението на отпечатаните хартиени бюлетини, както и ролките със специализирана хартия за машинно гласуване, както и **да подпишат приемо-предавателния протокол.**

В деня, определен за ОИК Чавдар, упълномощените членове на Общинската избирателна комисия трябва да се явят в **„Печатница на БНБ“ АД** един час по-рано от посочения в графика час.

Представителите на ОИК се легитимират с лична карта, удостоверение на ЦИК за назначаване и заверено копие от Решение № 41 от 06.10.2023 г. на ОИК за упълномощаването им.

Решението на ОИК Чавдар подлежи на оспорване в тридневен срок от обявяването му пред ЦИК по реда на чл. 88 от ИК.

**РЕШЕНИЕ**

**№ 42**

от 06.10.2023 г

ОТНОСНО: Определяне броя на секциите за гласуване с подвижна избирателна кутия

На основание чл. 87, ал. 1, т. т. 5 от ИК, Решение № 2599 – НС/05.10.2023 г. и Заповед № З – 127/06.10.2023 г. на Вр. И. Д. кмет на община Чавдар, ОИК Чавдар

РЕШИ:

Определя една секция за гласуване с подвижна избирателна кутия.

|  |
| --- |
| 23 57 00 003 – ул. “Христо Ботев“ № 9, село Чавдар |

Решението на ОИК Чавдар подлежи на оспорване в тридневен срок от обявяването му пред ЦИК по реда на чл. 88 от ИК.

**РЕШЕНИЕ**

**№ 43**

от 06.10.2023 г

ОТНОСНО: Предприемане на мерки, позволяващи на избирателите с увредено зрение или със затруднения в придвижването да гласуват в изборния ден и на реда за тяхното оповестяване.

На основание чл. 87, т. 11 от ИК и Решение № 2545 – МИ/29.09.2023 г. ОИК Чавдар

РЕШИ:

1. Избирателните секции на територията на община Чавдар са разположени на едно ниво – на първия етаж в сградата на ОУ „Св. св. Кирил и Методий“ с. Чавдар, поради което е неприложимо комисията с нарочно решение да определи конкретна избирателна секция, в която да гласуват избирателите с увредено зрение или със затруднения в придвижването им. В тази връзка те ще упражнят своето право на избор в секцията, в която са вписани.
2. Автомобилите, които превозват избирателите с увредено зрение или със затруднения в придвижването ще влизат през северния вход на двора на училището и ще паркират непосредствено до западния вход на сградата.
3. Достъпът до избирателните секции от избирателите с увредено зрение или със затруднения в придвижването им ще се осъществява през западния вход на сградата
4. В изборните помещения, в които ще се провеждат изборите за общински съветници и кмет на община Чавдар на 29 октомври 2023 г. ще бъдат изградени паравани за гласуване, позволяващи безпроблемно гласуване на избирателите с увредено зрение или със затруднения в придвижването им.
5. Заявки за помощ и транспорт се приемат в изборния ден – 29 октомври 2023 г., от общинска администрация Чавдар на телефон 07 189/22 61 или на адрес: с. Чавдар, ул. “Христо Ботев“ № 9 община Чавдар от 8:00 до 17:00 часа.
6. **Действия при гласуване с придружител – права и ограничения:**

* По време на упражняване правото си на избор, в случай, че избирателят е с увредено зрение, с увреден слух или с друго увреждане, което не му позволява да извърши сам необходимите действия при гласуването, председателят на секционната избирателна комисия може да разреши гласуването да се извърши с придружител. При оспорване на решението му от член на комисията, спорът се решава окончателно от секционната избирателна комисия. Придружаващото лице се посочва от избирателя, като имената и единния му граждански номер се вписват в графа „Забележки“ на избирателния списък срещу името на избирателя от член на комисията. Данните на придружителя се вписват и в списъка за допълнително вписване на придружителите **(Приложение №79-МИ** от изборните книжа), след което придружителят се подписва. Този списък се подписва от председателя и секретаря на СИК.
* За избирател, който се придвижва с придружител, но може сам да извърши необходимите действия при гласуването, придружителят се допуска само до кабината за гласуване, след което излиза, докато избирателят гласува.
* **Неграмотността не е основание за гласуване с придружител.**
* Едно лице не може да бъде придружител на повече от двама избиратели.
* Не може да бъде придружител член на секционна избирателна комисия, представител на партия, коалиция, местна коалиция или инициативен комитет, застъпник или наблюдател.

1. **Оповестяване на мерките** да се извърши чрез:

* Поставяне на местата, определени от кмета на общината за обявяване на избирателните списъци по секции, непосредствено до самите списъци.
* Да се публикуват на официалната интернет страница на общината.
* Да бъдат публикувани на таблото и на страницата на ОИК Чавдар.

Решението в частта от т. 1 до т. 5 подлежи на съвместно изпълнение с общинска администрация Чавдар.

Решението по т.6 да бъде сведено до знанието на СИК 001, СИК 002 и СИК 003, което ще бъде връчено на председателите им при обучението от ОИК.

Решението на ОИК–Чавдар подлежи на оспорване в тридневен срок от обявяването му пред ЦИК по реда на чл. 88 от ИК.

Гласували – 10. Гласували – “за”: 10 Против: няма

Председател:

/Ив. Петкова/

Секретар:

/Т. Илкова/